Lav et referat af nedenstående tekst:

Tekst:
Det skriver P4 Nordjylland. Dansk Misbrugsbehandling i Aalborg får årligt omkring 30 henvendelser fra folk, der ikke kan styre deres lyst til at købe ting. Og især i juletiden kan det være svært for folk med købemani at styre deres lyster. - I julemåneden købte jeg endnu mere, og det var som om, det var legalt, for det gjorde alle andre mennesker også, siger Anna, der er anonymiseret, til P4 Nordjylland. Hun er i dag tørlagt alkoholiker, og hun har sin lidelse under kontrol. Før hun fik det, kunne hun handle ind for mellem 30.000 og 40.000 kroner om måneden. Psykiatrifonden har vurderet, at omkring 300.000 danskere til en vis grad lider af købemani. - I de svære tilfælde er det en meget alvorlig lidelse, fordi det ligesom andre manier - altså ligesom kleptomani, pyromani og ludomani og sådan. Det er en besættelse, siger overlæge og stifter af Psykiatrifonden, Jes Gerlach, til P4 Nordjylland.

Referat:
Folk, der lider af en sygelig trang til at købe ting, har det ekstra svært i julen.